Асен Босев
Към училището

chitanka.info

Към училището крачи с татко

пъргавият първокласник Радко.

В камион отправя зорко взор:

— Аз ще стана, татенце, шофьор!

В строй вървят войници.

Радко в миг:

— Татко, искам да съм смел войник!

Спира Радко пред една витрина:

— Продавач ще стана в магазина!

Самолет бръмчи в небето.

Ето —

иска там летец да е момчето!

А бащата радостно го гали.

Гледа го усмихнато: — Така ли?

Аз пък искам, сине яснолик,

да си ми отличен ученик!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.